* Eeva Silvennoinen esitti tekemänsä työajanseurannan Annikki Kilgastin työtehtävistä. Kirjanpitoa jatketaan. Tehtävien hoitamiseen budjetoitiin 5 h/kk. Annikki Kilgastin vaatimusta palkkion nostamisesta ei hyväksytty.  * Arja Krankille myönnettiin oikeus työharjoitteluun Acamediassa, ohjaajana Jari Tenhunen.  * Päätettiin, että bonusta ei jaeta, koska jaettavaa on vähän ja koska voi olla hyödyllisempää kasvattaa omaa pääomaa, mikäli vuosi päättyy voitollisena.  * Todettiin, että kevätkokouksen valitsemat tositetarkastajat Kristiina Karvonen ja Antti Saarela eivät ole käytettävissä. Päätettiin, että varalle valittu Ritva Vaure tekee tositetarkastuksen vuodelta 2013.  * Päätettiin, että kaikki osuuskunnan keskeneräiset pöytäkirjat tulee olla valmiina ja hyväksyttynä osuuskunnan syyskokoukseen 29.11.2014 mennessä.  * Käsiteltiin eri pankkien tarjouksia yrityspankkipalveluista. Vaikka oli saatu kuukausimaksuiltaan edullisempia tarjouksia, päätettiin pitää osuuskunnan tili edelleen OP:ssa. Tilin vaihtaminen on häiriöitä aiheuttava prosessi, jota saavutettava hintaetu ei riittäisi korvaamaan.  * Päätettiin, että Eeva Silvennoisen tehtävistä käytetään vast’edes titteliä 	hallintopäällikkö.