Rakennan kansainvälisestikin palkittuja uusia jousisoittimia perinteisesti käsityönä verstaallani Turussa. Klassinen cremonalainen viulunrakennusperinne on suurin vaikuttaja työhöni. Soittimilleni ominaista ovat erittäin korkea käsityön laatu sekä avoin ja kantava sointi. Uusien soitinten rakennuksen lisäksi korjaan ja huollan vanhoja jousisoittimia.