Todettiin, että Kevätkokouksessa keskusteltu osuuskuntaprovision lasku 8% -> 7% heinäkuun alusta lukien on toteutettu. Päätettiin, että osuuskunnan tilillä olevaa rahaa ei nyt kannata tallettaa määräaikaiselle tilille, koska tuotto-odotukset ovat nyt pienet. Alkutuottajarekisteri, DVD ja muiden tallennusvälineiden tallennuskorvausmaksulta välttyminen omaan tuotantoon hankittavien välineiden osalta ja postilokero-osoitteen muuttaminen jäivät edelleen selvitettäviksi asioiksi. Syyskokousta valmisteltiin. Keskusteltiin toimeksiantoon liittyvän maksun maksamisesta etukäteen ennen palkan maksua, mahdollisesta pankinvaihdosta, jos Op-pankki muuttaa toimintojaan ulkomaille ja työterveyshuollon, Eiran sairaalan, mahdollisista rahoittajakytköksistä ulkomailla, jolloin veroja ei maksettaisi Suomeen.