Haastateltiin kaksi mahdollista hallinnon työntekijää, jotka olivat Ella Tarvainen ja Sonja Silvennoinen. Päätettiin yrittää supistaa Eini Nymanin sopimusta 7,5 tuntiin, jotta saataisiin tunteja jaettua Ella Tarvaisen ja Sonja Silvennoisen töihin. Eeva Silvennoisella ja Eini Nymanilla on uuden toimistotilan avaimet. Kimmo Arho hankkii itselleen, Ritva Vaureelle ja Leila Tarvaiselle uudet avaimet. He maksavat ne itse. Tilaan ei liitetä käyttömaksuja ainakaan nyt. Postilaatikon avain jää toimistoon. Seuraavan vuoden hallitus päivittää nimenkirjoitusoikeudet. Kimmo Arho selvittää tilintarkastuksen hintaa. Ritva Vaureen mielestä tilintarkastus olisi asiallista. Puhelinliittymää vaihdettaneen taas. Eeva Silvennoinen päivittää työterveyshuollon suunnitelman. Hallituksen jäseniä kehotettiin aktiivisuuteen vanhojen kokousten pöytäkirjojen käsittelyn loppuunsaattamiseksi. Osuuskunnan syyskokous päätettiin pitää toimiston läheisyydessä, jotta halukkaat voivat tutustua tilaan. Hanna Kangasniemen jäsenyys vahvistettiin. Päätettiin jälleen kerran pitää osuuskunnan postiosoite postilokerolla. Osuuskunnan hallitus päätettiin kouluttaa hallintotöihin. Se sovitaan nettikalenterin avulla. 